
153. Κατάργηση του Οργανισμού Βάμβακος. 1 

154. Διορισμός ή πρόσληψη πολιτών των κρατών - με¬ 

λών της Ευρωπαϊκής Ένωσης στην Υπηρεσία Πο¬ 
λιτικής Αεροπορίας. 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 153 
Κατάργηση του Οργανισμού Βάμβακος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των παρ. 3 και 4 του άρθρου 28 του Ν. 2637/1998 «Σύ¬ 
σταση Οργανισμού Πιστοποίησης Λογαριασμών, Οργανι¬ 
σμού Πληρωμών και Ελέγχου Κοινοτικών Ενισχύσεων, 
Προσανατολισμού και Εγγυήσεων Οργανισμού Πιστοποί¬ 
ησης και Επίβλεψης Γεωργικών Προϊόντων, Γενικών Διευ¬ 
θύνσεων και θέσεων προσωπικού στο Υπουργείο Γεωρ¬ 
γίας και "Εταιρείας Αξιοποίησης Αγροτικής Γης" Α.Ε. και 
άλλες διατάξεις» (Α 200), όπως τροποποιήθηκαν με τις 
παρ. 16 και 17 του άρθρου 4 του Ν. 2732/1999 «Διεπαγ- 
γελματικές Οργανώσεις και ρύθμιση θεμάτων αρμοδιό¬ 
τητας του Υπουργείου Γεωργίας» (Α 154) και τις παρ. 16 
και 17του άρθρου 24του Ν. 2945/2001 «Εθνικό σύστημα 
προστασίας της αγροτικής δραστηριότητας και άλλες 
ρυθμίσεις θεμάτων αρμοδιότητας του Υπουργείου Γεωρ- 
γίας» (Α 223). 

β) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 1370, όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Για τον εκ¬ 
συγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλ¬ 
λες διατάξεις» (Α 154) και τροποποιήθηκε μετά άρθρο 1 
του Ν. 2469/1997 «Περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (Α 38). 


γ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α57). 

2. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (Β 
1485). 

3. Την ΔΙΔΚ/Φ1/2/22875/31.10.2001 απόφαση του Πρω¬ 
θυπουργού και του Υπουργού Εσωτερικών, Δημοσίας Δι¬ 
οίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (Β 1480). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Οργανισμού Βάμβακος 2 ύψους 9.100.000 ΕΥ¬ 
ΡΩ για εφάπαξ αποζημίωση των μεταταγέντων υπαλλή- 
λωντου Οργανισμού, η οποία θα καλυφθεί από πιστώσεις 
που έχουν εγγραφεί στον προϋπολογισμό του Οργανι¬ 
σμού στον ΚΑΕ 0638, καθώς και ακαθόριστη δαπάνη σε 
βάρος του προϋπολογισμού του Υπουργείου Γεωργίας 
από την τακτοποίηση των υποχρεώσεων του Οργανισμού 
Βάμβακος (δικαστικές εκκρεμότητες, έξοδα και τέλη με¬ 
ταβίβασης ακίνητης περιουσίας κλπ.), η οποία θα καλυ¬ 
φθεί από πιστώσεις που θα εγγραφούν στον προϋπολογι¬ 
σμό του Υπουργείου Γεωργίας στον ΚΑΕ 0892. 

5. Την 56/2003 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας και των 
Υφυπουργών Οικονομίας και Οικονομικών και Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο 1 

Ο Οργανισμός Βάμβακος (Ο.Β.) καταργείται δύο (2) μή¬ 
νες μετά τη δημοσίευση του παρόντος διατάγματος στην 
Εφημερίδα της Κυβερνήσεως. 

Άρθρο 2 

Από την κατάργηση του Οργανισμού Βάμβακος οι αρ¬ 
μοδιότητες αυτού που προβλέπονται από τις διατάξεις 
του Π.Δ. 258/1988 «Οργάνωση των Υπηρεσιών του Οργα¬ 
νισμού Βάμβακος» (Α 110) μεταφέρονται στο Υπουργείο 
Γ εωργίας και στα εποπτευόμενα από αυτό νομικά πρό¬ 
σωπα ως εξής: 

1. Στο Υπουργείο Γ εωργίας μεταφέρονται οι ακόλουθες 
αρμοδιότητες: 

α) Στη Δ/νση Φυτών Μεγάλης Καλλιέργειας του Υπουρ¬ 
γείου Γεωργίας μεταφέρονται οι αρμοδιότητες: 

αα) Των περιπτώσεων α, β υποπεριπτ. αα, γ υποπεριπτ. 
ζζ της παρ. 2 του άρθρου 2. 

ββ) Των υποπεριπτώσεων γγ, δδ και εε της περίπτωσης 
β της παρ. 2 του άρθρου 4. 

γγ) Των υποπεριπτώσεων αα, ββ, δδ, εε, στστ, ηη, θθ και 
ιστιστ της περίπτωσης γ της παρ. 2 του άρθρου 4. 

δδ) Των υποπεριπτώσεων αα, ββ, στστ και ζζτης περί¬ 
πτωσης δ της παρ. 2 του άρθρου 4. 
εε) Της περίπτωσης α της παρ. 2 του άρθρου 5. 
στστ) Των υποπεριπτώσεων ζζ, ηη, θθ και ιι της περί¬ 
πτωσης δ της παρ. 2 του άρθρου 5. 
ζζ) Της υποπερίπτωσης γγ του άρθρου 7. 
β) Στη Δ/νση Συνεργατισμού και Ομαδικών Δραστηριο¬ 
τήτων μεταφέρονται οι αρμοδιότητες των υποπεριπτώ¬ 
σεων ββ, γγ, δδ και εετης περίπτωσης β της παρ. 2 του άρ¬ 
θρου 2. 

γ) Στη Δ/νση Αγροτικής Πολιτικής και Τεκμηρίωσης με- 
ταφέρονται οι αρμοδιότητες των υποπεριπτώσεων αα, ββ 
και γγ της περίπτωσης γ της παρ. 2 του άρθρου 2. 

δ) Στη Δ/νση Γεωργικών Εφαρμογών μεταφέρονται οι 
αρμοδιότητες της υποπερίπτωσης δδ της περίπτωσης γ 
της παρ. 2 ταυ άρθρου 2. 

ε) Στη Δ/νση Πληροφορικής μεταφέρονται οι αρμοδιό¬ 
τητες των υποπεριπτώσεων εε, στστ, ηη, θθ, ιι, ιαια, ιβιβ 
και ιγιγ της περίπτωσης γ της παρ. 2 του άρθρου 2. 

στ) Στη Δ/νση Εισροών Φυτικής Παραγωγής μεταφέρο- 
νται οι αρμοδιότητες της υποπερίπτωσης ηη της περίπτω¬ 
σης α της παρ. 2 του άρθρου 3 και των υποπεριπτώσεων 
ββ έως ιβιβ της περίπτωσης β της παρ. 2 του άρθρου 3. 

ζ) Στη Δ/νση Πρσστασίας Φυτικής Παραγωγής μεταφέ- 
ρονται οι αρμοδιότητες των υποπεριπτώσεων αα, γγ, στστ, 
ηη και θθ της περίπτωσης δ της παρ. 2 του άρθρου 3. 

2. Στα Περιφερειακά Κέντρα Προστασίας Φυτών και 
Ποιοτικού Ελέγχου μεταφέρονται οι αρμοδιότητες της 
υποπερίπτωσης ζζ της περίπτωσης α της παρ. 2 του άρ¬ 
θρου 3 και της υποπερίπτωσης ζζ της περίπτωσης δ της 
παρ. 2 του άρθρου 3. 

3. Στα Κέντρα Ελέγχου και Πιστοποίησης Πολλαπλασια¬ 
στικού Υλικού και Ελέγχου Λιπασμάτων (Κ.Ε.Π.Π.Υ.Ε.Α.) 
μεταφέρονται οι αρμοδιότητες των υποπεριπτώσεων 
ιστιστ και ιζιζτης περίπτωσης β της παρ. 12 του άρθρου 
10 καιτων υποπεριπτώσεων αα, ββ και γγ της περίπτωσης 
ιτηςπαρ. 12του άρθρου 10. 

4. Στο Εθνικό Ίδρυμα Αγροτικής Έρευνας (ΕΘ.Ι.ΑΓ.Ε.) 
που συστήθηκε με το Ν. 1845/1989 «Ανάπτυξη και αξιο¬ 
ποίηση της αγροτικής έρευνας και τεχνολογίας - Δασο¬ 
προστασία και άλλες διατάξεις» (Α 102) μεταφέρονται οι 
ακόλουθες αρμοδιότητες: 

α) Των αα, ββ, γγ, δδ, εε, στστ, θθ και ιι της περίπτωσης 
α της παρ. 2 ταυ άρθρου 3. 

β) Της υποπερίπτωσης αα της περίπτωσης β της παρ. 2 
του άρθρου 3. 

γ) Της περίπτωσης γ της παρ. 2 ταυ άρθρου 3. 
δ) Των υποπεριπτώσεων ββ, δδ και εετης περίπτωσης δ 
της παρ. 2 του άρθρου 3. 
ε) Της περίπτωσης α της παρ. 2 του άρθρου 4. 
στ) Των υποπεριπτώσεων αα και ββ της περίπτωσης β 
της παρ. 2 ταυ άρθραυ 4. 

ζ) Των υποπεριπτώσεων ιαια, ιβιβ και ιειε της περίπτω¬ 
σης γ της παρ. 2 ταυ άρθρου 4. 


η) Των υποπεριπτώσεων αα και ββ της περίπτωσης β 
της παρ. 2 του άρθρου 5. 

θ) Της περίπτωσης γ της παρ. 2 του άρθρου 5. 

ι) Των υποπεριπτώσεων αα, ββ, γγ, δδ, εε, στστ και ιαια 
της περίπτωσης δ της παρ. 2 του άρθρου 5. 

ια) Του άρθρου 7, πληντων αναφερομένων στις υποπε¬ 
ριπτώσεις γγ και ζζ. 

5. Στον Οργανισμό Γεωργικής Επαγγελματικής Εκπαί¬ 
δευσης, Κατάρτισης και Απασχόλησης (Ο.Γ.Ε.Ε.Κ.Α.) 
«ΔΗΜΗΤΡΑ», που συστήθηκε μετά Ν. 2520/1997 «Μέτρα 
για τους νέους αγρότες, σύσταση Οργανισμού Γεωργι- 
κής Επαγγελματικής Εκπαίδευσης, Κατάρτισης και Απα¬ 
σχόλησης και άλλες διατάξεις» (Α 173), μεταφέρονται οι 
αρμοδιότητες των υποπεριπτώσεων ηη, θθ και ιι της περί¬ 
πτωσης β της παρ. 2 ταυ άρθρου 2. 

6. Στον Οργανισμό Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων 
(Ο.Π.Ε..Κ.Ε.Π.Ε.), που συστήθηκε μετο Ν. 2637/1998«Σύ¬ 
σταση Οργανισμού ΠιστοποίησηςΛογαριασμών, Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσαναταλισμού και Εγγυήσεων, Οργανισμαύ Πιστο¬ 
ποίησης και Επίβλεψης Γεωργικών Πράίόντων, Γενικών 
Διευθύνσεων και θέσεων προσωπικού στο Υπουργείο Γ ε¬ 
ωργίας και "Εταιρείας Αξιοποίησης Αγροτικής Γης" Α.Ε. 
και άλλες διατάξεις» (Α 200), μεταφέρονται οι αρμοδιότη¬ 
τες της υποπερίπτωσης γγ της περίπτωσης γ της παρ. 2 
του άρθρου 4 καιτων υποπεριπτώσεων γγ, δδ, εε, ηη, θθ, 
ιι, ιαια, ιβιβ, ιγιγ, ιδιδ και ιειε της περίπτωσης δ της παρ. 2 
ταυ άρθρου 4. 

Αρθρο 3 

1. Με απόφαση τσυ Προέδρου του Οργανισμού Βάμβα- 
κος συνιστώνται σ' αυτόν μία ή περισσότερες τριμελείς 
επιτροπές από υπαλλήλους του, οι οποίες έχουν ως έργο 
την απογραφή της κινητής και ακίνητης περιουσίας του, 
των εκκρεμών απαιτήσεων και υποχρεώσεων του, καθώς 
καιτην καταγραφή κάθε άλλης εκκρεμότητας σχετικής με 
τις ασκούμενες από τον Οργανισμό Βάμβακσς δραστη¬ 
ριότητες, σύμφωνα με τη νομοθεσία που τον διέπει. 

2. Οι οικονομικές υπηρεσίες του Οργανισμού Βάμβα- 
κος προβαίνουν σε πλήρη λογιστική αποτύπωση της οι¬ 
κονομικής κατάστασης του Οργανισμού κατά τους κανό¬ 
νες του λογιστικού των νομικών προσώπων δημσσίου δι¬ 
καίου. 

3. Για τη στελέχωση των επιτροπών και υπηρεσιών των 
προηγουμένων παραγράφων ισχύουν οι διατάξεις της πε¬ 
ρίπτωσης ε της παρ. 5 του άρθρου 24 του Ν. 2637/1998, 
που προστέθηκε με την παρ. 14 του άρθρου 4 του Ν. 
2732/1999 «Διεπαγγελματικές Οργανώσεις και ρύθμιση 
θεμάτων αρμοδιότητας του Υπουργείου Γεωργίας» (Α 
154). 

4. Με απόφαση του Υπουργού Γεωργίας συνιστάται στο 
Υπουργείο τριμελής επιτροπή, η οποία συγκροτείται από 
υπαλλήλους του Υπουργείου υπό την προεδρία Διευθυ¬ 
ντή. Έργο της επιτροπής είναι η διερεύνηση και επαλή¬ 
θευση των απογραφών και καταγραφών του παρόντος 
άρθρου που θα διενεργηθούν από τον Οργανισμό Βάμ- 
βακος, καθώς και η προεταιμασία της μεταβίβασης των 
περιουσιακών στσιχείων. Η επιτραπή πρέπει να έχει ολο¬ 
κληρώσει το έργο της μέσα σε δύο μήνες από τη σύστα¬ 
σή της και πάντως πριν από την κατά το άρθρο 1 του πα¬ 
ρόντος κατάργηση του Οργανισμού. 

Άρθρο 4 

1. Τα ακίνητα του Οργανισμού Βάμβακος μεταβιβάζο¬ 
νται στο Ελληνικό Δημόσιο. Από τα κινητά περιουσιακά 
στσιχεία του Οργανισμού Βάμβακος όσα κρίνονται από 
την Επιτροπή Εκκαθάρισης ως μη αναγκαία, είτε εκποι¬ 
ούνται μέσω του Ο.Δ.Δ.Υ., είτε καταστρέφονται με αντί¬ 
στοιχα πρωτόκολλα καταστροφής. Τα απομένοντα περι¬ 
ουσιακά στσιχεία περιέρχονται με αποφάσεις του Υπουρ¬ 
γού Γεωργίας, είτε στο Ελληνικό Δημόσιο (Υπουργείο 
Γεωργίας), είτε στις Νομαρχιακές Αυτοδιοικήσεις. 

Κατ’ εξαίρεση με αποφάσεις του Υπουργού Γεωργίας 
και τυχόν συναρμοδίων Υπουργών, μπορεί να μεταβιβά¬ 
ζονται κατά κυριότητα ή χρήση κινητά περιουσιακά στοι¬ 
χεία του Οργανισμού Βάμβακος ιδιαίτερης καλλιτεχνι¬ 
κής, ιστορικής ή άλλης αξίας σε καθύλη αρμόδιους φο¬ 
ρείς (Εθνική Πινακοθήκη κλπ.)με σκοπό την καλύτερη 
αξιοποίησή τους. 

2. Από την κατάργηση του Οργανισμού Βάμβακος, οι 
απαιτήσεις και υποχρεώσεις αυτού που απορρέουν από 
την άσκηση αρμοδιοτήτων, οι οποίες έχουν μεταφερθεί 
στον Ο.Π.Ε.Κ.Ε.Π.Ε., περιέρχονται σ' αυτόν αυτοδικαίως. 

Από την κατάργηση τσυ Οργανισμού Βάμβακος, οι 
απαιτήσεις και υποχρεώσεις αυτού που απορρέουν από 
την άσκηση αρμοδιοτήτων, οι οποίες έχουν μεταφερθεί 
στον Ο.Γ.Ε.Ε.Κ.Α «ΔΗΜΗΤΡΑ» και το ΕΘ.Ι.ΑΓ.Ε. περιέρ¬ 
χονται σ’ αυτούς αυτοδικαίως. 

Από την κατάργηση του Οργανισμού Βάμβακος; απαι¬ 
τήσεις και υποχρεώσεις αυτού κατά ή υπέρ του πρώην 
προσωπικού του, που έχουν σχέση με την υπηρεσιακή ή 
μισθολογική τσυ κατάσταση και ανεξάρτητα από τσ φσ- 
ρέα μετάταξής του, εκχωρούνται στο ή αναλαμβάνονται 
αυτοδίκαια από το Ελληνικό Δημόσιο (Υπουργείο Γεωρ¬ 
γίας) από το χρόνο κατάργησης. 

Οι τυχόν κατά τσ χρόνσ κατάργησης εκκρεμείς δίκες 
συνεχίζονται αυτοδίκαια κατά την ανωτέρω διάκριση από 
τον αντίστοιχο φορέα 

3. Ειδικά η υποχρέωση του Οργανισμού Βάμβακος για 
καταβολή εφάπαξ αποζημίωσης στσυς μεταταγέντες 
υπαλλήλσυςτου, σύμφωνα με τις διατάξεις των περιπτώ¬ 
σεων γ, δ και σττηςπαρ. 8του άρθρου 7του Ν. 2703/1999 
«Αναπροσαρμογή συντάξεων συνταξιούχων μελών 
Δ.Ε.Π. των Α.Ε.Ι., Ε.Π. των Τ.Ε.Ι., γιατρών Ε.Σ.Υ. και δι¬ 
πλωματικών υπαλλήλων, ρύθμιση συνταξιοδοτικών θεμά¬ 
των και άλλες διατάξεις» (Α 72), αναλαμβάνεται από τσ 
χρόνο κατάργησης, ανεξάρτητα από το φορέα μετάτα¬ 
ξης, από το Ελληνικό Δημόσιο (Υπουργείο Γεωργίας). 

4. Εφόσον μετά την κατάργηση προκύψσυν δικαστικές 
εκκρεμότητες με διάδικο τον Οργανισμό Βάμβακος, στη 
θέση του τελευταίου υπεισέρχεται αυτοδίκαια ως διάδι¬ 
κος κατά την ανωτέρω διάκριση ο αντίστσιχος φορέας. Σε 
κάθε περίπτωση τσ Υπουργείσ Γεωργίας ενημερώνει για 
τις παραπάνω ρυθμίσεις τα αρμόδια δικαστήρια. 

5. Τα αρχεία του Οργανισμού Βάμβακος, όσα δεν έχσυν 
ήδη μεταφερθεί στον Ο.Π.Ε.Κ.Ε.Π.Ε., τον Ο.Γ.Ε.Ε.Κ.Α. 
«ΔΗ Μ ΗΤΡΑ» «η το ΕΘ. I.ΑΓ. Ε.», μεταφέρονται στο Υπουρ- 
γείο Γ εωργίας. Η περαιτέρω τύχη τους καθορίζεται με 
κοινές αποφάσεις τσυ Υπουργού Γ εωργίας και του τυχόν 
συναρμόδιου Υπουργού. 

Άρθρο 5 

Τα υφιστάμενα κατά το χρόνο κατάργησης του Οργανι¬ 
σμού Βάμβακος τυχόν χρηματικά διαθέσιμα μεταφέρο- 
νται στον κρατικό προϋπολογισμό. 


Άρθρο 6 

1. Στον προϋπολογισμό του Υπουργείου Γεωργίας εγ- 
γράφονται οι αναγκαίες πιστώσεις για τη διαδικασία κα¬ 
τάργησης, ολοκλήρωσης της απογραφής και μεταβίβα¬ 
σης των περισυσιακών στοιχείων του Οργανισμού Βάμ¬ 
βακος. 

2. Μέχρι την ημερομηνία κατάργησης του Οργανισμού 
Βάμβακος δαπάνες σχετικές με τη λειτουργία τσυ και την 
από μέρους του σύμπραξη στη διαδικασία σλσκλήρωσης 
της απογραφής και προετοιμασίας της μεταβίβασης των 
περισυσιακών εντάσσονται στον προϋπολογισμό του. 

Άρθρο 7 

Από τις ρυθμίσεις του παρόντος διατάγματος εξαιρού¬ 
νται τα κινητά και ακίνητα περιουσιακά στοιχεία του Ορ¬ 
γανισμού Βάμβακος, τα οποία, σύμφωνα με τις διατάξεις 
της παρ. 5του άρθρου 28 του Ν. 2637/1998, που προστέ¬ 
θηκε μετηνπαρ. 17του άρθρου 24του Ν. 2945/2001, πε¬ 
ριέρχονται στο Εθνικό Ίδρυμα Αγροτικής Έρευνας κατά 
την προβλεπόμενη διαδικασία. 

Στσν Υπσυργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 26 Μάίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΓΕΩΡΓΙΑΣ 

ΓΕΩΡ. ΔΡΥΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 154 

Διορισμός ή πρόσληψη πολιτών των κρατών - μελών της 
Ευρωπαϊκής Ένωσης στην Υπηρεσία Πολιτικής Αερο¬ 
πορίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 2 του άρθ. 1 του Ν. 2431/96 (Α 175) «Διορι¬ 
σμός ή πρόσληψη πολιτών της Ευρωπαϊκής Ένωσης στη 
Δημόσια Διοίκηση». 

β. Του Ν.Δ. 714/70 «Περί Ιδρύσεως Δ/νσεως Εναέριων 
Μεταφορών παρά τω Υπουργείω Συγκοινωνιών και Οργα- 
νώσεως της Υ.Π.Α.»(Α 238) όπως τροποποιήθηκε με τον 
Ν. 1340/83 (Α35). 

γ.Του Π.Δ. 56/89 «ΟργανισμόςτηςΥΠΑτου Υπουργείου 
Μεταφορών και Επικοινωνιών» (Α 28) όπως τροποποιήθη¬ 
κε μετά Π.Δ. 439/89 (Α 190), 35/93 (Α 13) και80/96 (Α62). 

δ. Του 29ατου Ν. 1558/85 «Κυβέρνηση και Κυβερνητικά 
Όργανα» (Α 137) όπως αυτό προστέθηκε με τσ 27 του Ν. 
2081/92 (Α 154) και αντικαταστάθηκε μετηνπαρ. 2ατου 
αρθ. 1 του Ν. 2469/97 (Α38). 

ε. Του Ν. 2683/99 «Κύρωση τσυ Κώδικα Κατάστασης 
Δημοσίων Πσλιτικών Διοικητικών Υπαλλήλων και Υπαλλή¬ 
λων Ν.Π.Δ.Δ. και άλλες διατάξεις» (Α 19 ), όπως τροπο¬ 
ποιήθηκε με τους Νόμους 2738/99 (Α 180) και 2839/00 (Α 
196). 

στ. Την ΔΙΔΚ/Φ.1/2/22875/31.10.2001 (ΦΕΚ 1480/Β' 
2001) κοινή απόφαση του Π ρωθυπουργού και του Υπουρ¬ 
γού Εσωτερικών, Δημ. Διοίκησης και Αποκέντρωσης περί 
«Ανάθεσης αρμοδιοτήτων στους υφυπουργούς Εσωτερι¬ 
κών Δημ. Διοίκησης και Αποκέντρωσης». 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. Την Δ15/21.1.2003 γνωμοδότηση του Συμβουλίου 
Επικρατείας μετά από πρόταση των Υπουργών Οικονο¬ 
μίας και Οικονομικών και Μεταφορών και Επικοινωνιών 
και του Υφυπουργού Εσωτερικών Δημόσιας Διοίκησης 
και Αποκέντρωσης, αποφασίζουμε: 

Αρθρο 1 

Επιτρέπεται ο διορισμός ή η πρόσληψη πολιτών των 
Κρατών - Μελώντης Ευρωπαϊκής Ένωσης στην Υπηρεσία 
Πολιτικής Αεροπορίας στους κατωτέρω Κλάδους και Ει¬ 
δικότητες: 

ΠΕ5 Οικονομικών 

ΠΕ6 Μηχανικών Αεροναυπηγών 

ΠΕ7 Πολιτικών Μηχανικών 

ΠΕ8 Αρχιτεκτόνων Μηχανικών 

ΠΕ9 Μηχανολόγων - Ηλεκτρολόγων Μηχανικών 

Π Ε10 Αγρονόμων Τ οπογράφων Μηχανικών 

ΠΕ11 Ιατρών Υγειονολόγων 

ΠΕ12 Πληροφορικής 

ΠΕ 15 Επιθεωρητών 

ΤΕ5 Τεχνολογικών Εφαρμογών 

ΤΕ6 Πληροφορικής 

ΤΕ7 Διοικητικός Αογιστικός 

ΤΕ 14 Επιθεωρητών 

ΤΕ Τεχνολόγων Μηχανικών Συντήρησης Αεροσκαφών 

ΔΕ4 Διοικητικός Λογιστικός 

ΔΕ5 Παροχής Πληροφοριών Μεταφραστών 

ΔΕ6 Δακτυλογράφων Στενογράφων 

ΔΕ7 Τεχνικός 

ΔΕ9 Προσωπικού Ηλεκτρονικών Υπολογιστών 

ΔΕ 10 Τυπογραφίας 

ΔΕ11 Τηλεφωνητών 

ΔΕ12 Κηπουρικής - Ανθοκομίας 

ΔΕ13 Βιβλιοθηκάριων 


ΥΕ1 Βοηθητικού Προσωπικού 
ΥΕ2 Προσωπικό Καθαριότητας 
ΥΕ3 Εργατών 

ΥΕ4 Φυλάκων - Νυκτοφυλάκων 
ΕΣΙΔ Χειριστές - Αεροπλάνων / Ελικοπτέρων 
ΕΣΙΔ Ιπτάμενοι μηχανικοί αεροσκαφών 
ΕΣΙΔ Ιατρών 

Αρθρο 2 

Δεν επιτρέπεται ο διορισμός ή η πρόσληψη πολιτώντων 
Κρατών - Μελώντης Ευρωπαϊκής Ένωσης στην Υπηρεσία 
Πολιτικής Αεροπορίας στους κατωτέρω Κλάδους και Ει¬ 
δικότητες: 

ΠΕΙ Αερολιμενικών 

ΠΕ2 Ελεγκτών Εναέριας Κυκλοφορίας 

ΠΕ3 Τηλεπικοινωνιακών 

ΠΕ4 Ηλεκτρονικών 

ΤΕ3 Τηλεπικοινωνιακών 

ΤΕ4 Ηλεκτρονικών 

Αρθρο 3 

Οιπολίτεςτων κρατών- μελώντης Ευρωπαϊκής Ένωσης 
οι οποίοι διορίζονται ή προσλαμβάνονται στην Υπηρεσία 
Πολιτικής Αεροπορίας δεν δύνανται να καταλαμβάνουν, 
ύστερα από προαγωγική εξέλιξη, θέσεις προϊσταμένων 
Τμημάτων, Διευθύνσεων, Γενικών Διευθύνσεων ή αντί¬ 
στοιχου επιπέδου οργανικών μονάδων. 

Αρθρο 4 

Ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβέρνησης. 

Στον Υπουργό Μεταφορών και Επικοινωνιών αναθέτου¬ 
με τη δημοσίευση του παρόντος Διατάγματος. 

Αθήνα, 14 Μάίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Σ. ΜΠΕΝΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




